See on nagu mingi seadus, et kui midagi läheb hästi, siis midagi peab ikka sealjuures halvasti ka ju minema. Kõik korraga hästi - olekski vist palju palutud.  Tegin täna autokooli teooriaeksami ära. Istusin seal eksamiklassis kõhuvalust krampis ja muudkui klõpsisin. Ja ekraanile ilmunud "Sooritatud!" pani mu kõhu miskipärast veel kõvemini valutama. Korjasin oma kodinad kokku ja tulin koju ära.  Vaatasin ekooli. Ütlen ette ära, et poleks pidanud tuju rikkuma hakkama. Mu füüsikaõpetaja oli mulle järjest kaks arvestuslikku ühte pannud ja kursuse hinde neljalt kolmeks muutnud. Kõhuvalu võttis muudkui tuure juurde ja süda tahtis ka pahaks minna. Ei ole elu.    Kolmapäeval on autokooli sõidueksam ja kui sellest läbi ei kuku tuleb suund ARK'i võtta. No emotions. Ainult, et ei viitsi eriti. Tahaks selle kõigega juba kiirelt ühele poole saada.